15 июндә Картье көньяҡҡа борола һәм яңы ерҙәрҙе өйрәнә башлай. 26 июндә Мадлен утрауҙарына барып етә, ә 29 июнь кисендә — принц Эдуард утрауына, әммә ул ваҡытта әле утрау икәнен белмәй. Брион утрауында Картье тәре ҡуя тип фаразлана[7]. Мадлен утрауҙарының береһе Роше-оз-Уазо («Ҡош ҡаяһы») утрауында уның командаһы яҡынса 1000 ҡошто ҡыра, уларҙың күпселеге ҡанатһыҙ гагаркалар була[9].